ขอนแก่นโมเดลล้ำหน้าไปอีกขั้น! เปิดตัวรถเมล์ไฮเทคส่งสนามบิน
นายดรุณ แสงฉาย อธิบดีกรมท่าอากาศยาน เปิดเผยว่า ได้ร่วมก …
28 มี.ค. 2560

นายดรุณ แสงฉาย อธิบดีกรมท่าอากาศยาน เปิดเผยว่า ได้ร่วมกับโครงการรถเมล์ปรับอากาศ ขอนแก่นซิตี้บัส เปิดเดินรถเส้นทางใหม่ บขส.-สนามบิน ซึ่งมีอัตราบริการ 15 บาท ตลอดสาย โดยสามารถชำระค่าบริการด้วยบัตรสมาร์ทการ์ด (บัตร RFID) และการหยอดเหรียญอัตโนมัติ ซึ่งจุดจำหน่ายบัตรจะมีบนรถขอนแก่นซิตี้บัส, ร้านกาแฟอเมซอนเซ็นทรัลขอนแก่น, ร้านกาแฟอเมซอนแฟรี่, สถานีขนส่งขอนแก่น แห่งที่ 3, Facebook และ Line ของขอนแก่นซิตี้บัส ทั้งนี้คาดว่าจะเปิดให้บริการได้ภายในเดือนเมษายนนี้
โดยภายในรถจะมีสิ่งอำนวยความสะดวก เช่น กล้องวงจรปิดจำนวน 3 จุด พร้อมระบบ Wi-Fi ฟรี มีลิฟท์สำหรับให้บริการผู้โดยสารที่ใช้วีลแชร์ มีบริการผ่านแอพพลิเคชั่นที่ชื่อว่า KK Transit บนโทรศัพท์มือถือสมาร์ทโฟน ผู้ใช้บริการสามารถดาวน์โหลดได้ทั้งระบบ android และ IOS ซึ่งสามารถเช็กตำแหน่งเส้นทางการเดินรถได้ โดยจะแสดงตำแหน่งของเส้นทางการเดินรถของรถบัสทุกคันบนแผนที่
รวมทั้งแสดงหมายเลขทะเบียนของรถ พนักงานขับรถ ความเร็วของการเดินรถได้ และแอพพลิเคชั่น Bus Stop &amp; Route แสดงเส้นทางที่ให้บริการ จุดจอดรถหรือป้ายรถเมล์ ช่วยค้นหาจุดจอดรถ